Àyọkà yìí jẹ mọ́ nípa kòkòrò èràn náà. Fún ìjálẹ̀ àrùn 2019-2020, ẹ wo: Àjákálẹ̀ àrùn káàkiriayé èrànkòrónà ọdún 2019-2020. Fún àrùn tó ún fà, ẹ wo: COVID-19. Kòkòrò èràn àrọ́lù àìsàn ìmín olóró gbígboró, èrànkòrónà irú 2 tó gbajúmọ̀ pẹ̀lú orúkọ sáyẹ́nsì rẹ̀ SARS-CoV-2 (Severe acute respiratory syndrome coronavirus 2) tàbí tẹ́lẹ̀tẹ́lẹ̀ bíi èrànkòrónà Wuhan tàbí èrànkòrónà tuntun 2019 (2019 novel coronavirus, 2019-nCoV) jẹ́ èrànkòrónà kan pẹ̀lú èròjà àbímọ́ RNA adáraṣe pẹ̀lú ẹnu-igun apọ̀si Kòkòrò èràn yìí ni ó fa àrùn COVID-19, tó jẹ̀ àrùn alákòóràn láàrin àwọn ènìyàn. Kò sí ògùn ìbupánaunba fún kòkòrò èràn yìí. Nítoríẹ̀ Àjọ Ilèra Àgbáyé ti pe àjákálẹ̀ àrùn COVID-19 tó ún lọ lọ́wọ́ ní Pàjáwìrì Ilera Ìgboro tó kan gbogbo Ayé. Ìtò sí àyè rẹ̀ fi hàn pè, SARS-CoV-2 jẹ́ irú kòkòrò àrọ́lù àìsàn ìmín olóró gbígboró tó jẹ mọ́ erànkòrónà (SARSr-CoV). Ìgbágbọ́ ni pé ọ̀dọ̀ àwọn ẹranko ló ti wá nítorí pé ó ní ìjọra mọ́ àwọn kòkòrò èrànkòrónà àdán.